Hoogstraten
<s>Hoogstraten je grad i općina od 21,560 stanovnika na krajnjem sjeveru Belgije u flandrijskoj Provinciji Antwerpen.</s>

<s>Geografske karakteristike</s>

<s>Hoogstraten se nalazi pored nizozemske granice na trasi autoputa Antwerpen-Breda, udaljen 36 km 
sjeveroistočno od Antwerpena.</s><s>Općina se sastoji od Hoogstratena, koji je centar općine i naselja; Meer, Meerle, Meersel-Dreef, Minderhout i Wortel.</s>

<s>Poznat je po beginažu koji je osnovan u 14. vijeku, on je 1998. uvršten na UNESCO-vu Listu mjesta svjetske baštine u Evropi kao jedan od 13 Flandrijskih Beginaža.</s><s>Nakon dugog perioda propadanja, restauriran je 1990-ih.</s>

<s>Historija</s>

<s>Po jednoj od legendi Hoogstraten je niknuo za vikinških vremena, kad je njihov vođa Gelmel u 9. vijeku podigao istoimeni zamak, ali za to ne postoje nikakvi dokazi.</s>

<s>U 11. vijeku niknula su prva sela u tom kraju, među njima i Hoogstraten koji je 1210. dobio gradska prava.</s><s>Nakon provedene melioracije postao je centar bogatog poljoprivrednog kraja pa se do 16. vijeka razvio u dominantno trgovište.</s><s>To je bilo zlatno doba tog grada kad su njime vladali nizozemski plemići
Lalaing iz Grofovije Hainaut, koji su podigli crkvu i vjećnicu.</s>

<s>Progres je potrajao do 1568. kad je izbio Osamdesetogodišnji rat u kojem je Hoogstraten teško stradao i od kog se nikad nije u potpunosti oporavio.</s><s>Iako je 1740. postao prijestolnica vlastite grofovije, koja je potrajala svega pola vijeka do francuske vladavine, kad je izgubio ne samo grofoviju već i gradska prava.</s>

<s>Prava su mu vraćena 1985. , nakon što je 1977. kooptirao okolna sela; Meer, Meerle, Meersel-Dreef, Minderhout i Wortel.</s>

<s>Pobratimski gradovi 
  Za-Kpota, Benin od 2018.</s>

<s>Izvori</s>

<s>Vanjske veze</s>

<s>Stad Hoogstraten (službene stranice)</s>

<s>Gradovi u Belgiji
Svjetska baština u Belgiji
Flandrija</s>

